Ny højhuspolitik for område centralt i byen stiller nye krav til, at husene skal bidrage til at skabe et godt byliv, og at adgangen til udsigten fra bygningernes top som udgangspunkt skal være åben for alle. Og så skal højhusprojekterne vurderes i sammenhæng og ikke som enkeltstående projekter.

Annonce

AARHUS: Ja, vi skal have flere høje huse i Aarhus - og de skal tilpasse sig byen og være med til at gøre den bedre. Det er grundtanken bag en særlig højhuspolitik for området omkring rutebilstationen, Mindet og Sydhavnen, som for tiden er i offentlig høring. I forvejen har kommunen i mange år haft en højhuspolitik, der fastlægger en række steder rundt om i byen og kommunen, hvor man ikke på forhånd vil udelukke, at der kan bygges i højden. Den særlige højhuspolitik for området centralt i byen, der nu er på vej, fastlægger en række kvalitetskrav til høje huse i området.

Fakta Tillægget til højhuspolitikken dækker et område, der strækker sig fra Bruuns Galleri og Banegården i vest til havnen i øst og fra Dokk1 i nord til slagteriet i syd. Blandt kravene til nye højhuse er: Stueetager skal være aktive, åbne og tilgængelige for byens borgere. Funktionerne indenfor i stueplan bør spille sammen med byrummet udenfor. Mod gader og byrum må der ikke være lukkede facader, der kan virke som bagsider. Byggeriets facader skal fremstå indbydende og åbne. Byggeriets udformning og størrelse må ikke give til vind- og skyggegener på tilstødende byrum og gader. Der skal redegøres for, hvordan byggeriet forholder sig til områdets karakter, egenart og øvrige højhuse, og hvordan det understøtter et interessant og unikt arkitektonisk udtryk for området som helhed og for byggeriet konkret. Facader skal laves med reliefvirkning og i holdbare materialer, der opnår patina over tid. Reflekterende materialer bør undgås.Krav om offentlig adgang til udvalgte tagetager og tagterrasser er en mulighed. Tekniske anlæg på byggeriets tage skal integreres i bebyggelsen, så anlæggene ikke er synlige fra områdets øvrige bygninger. Derudover skal der ved højhusbyggeri arbejdes for: At bylivet i gadeplan sikres, før der tages stilling til bygningernes udformning. Der skal tænkes byliv før byrum og byrum før bygninger. Byrummene, uderummene og stueetagerne skal danne en optimal ramme for det levende byliv og områdets samlede liveability.

Offentlig adgang til toppen af nye højhuse er en af de kvaliteter, kommunen lægger vægt på i det tillæg til højhuspolitikken, der handler om området ved Mindet, Sydhavnen og rutebilstationsområdet.

Annonce

Kvalitet og helheder

- Tillægget til højhuspolitikken er en reaktion på, at der er en række projekter på bedding i det samme område. Derfor vil vi gerne se på tingene i en helhed og ikke se isoleret på de enkelte projekter. Samtidig er erfaringen, at vi ikke synes, at vi hidtil altid har fået det bedst mulige, og at vi ikke har været gode nok til at skabe by. - Nu hæver vi barren i forhold til kvalitet og kommunikerer klart til bygherrerne, hvad det er, vi vil have. Aarhus har det privilegium, at byen er et attraktivt sted at bygge. Det skal vi sørge for at veksle til, at byen også får en rimelig dividende i form af bygninger, der fungerer sammen med den øvrige by og understøtter bylivet, siger teknisk rådmand Kristian Würtz (S).

Det er området, der er indtegnet på kortet her, der er omfattet af de nye krav til højhusbyggerier. Illustration: Aarhus Kommune

Annonce

Godt byliv

Konkret betyder det blandt andet, at nye højhuse i området skal være aktive i stueplan med for eksempel butikker, caféer og restauranter, at de ikke må have døde bagsider, at de ikke må skygge på pladser og andre vigtige steder, og at der meget gerne må være offentlig adgang til toppen af bygningerne, så alle århusianere har mulighed for at komme op og nyde udsigten. - Det er et privilegium at få lov til at opføre en høj og dominerende bygning, og så skal den selvfølgelig også give noget tilbage til byen. Derfor stiller vi krav til kvaliteten af bylivet omkring de høje huse - og til deres samspil med byen i øvrigt, siger Kristian Würtz og fortsætter: - De høje huse skal ikke bare skabe en masse kvadratmeter, de skal også efterlade et godt gadeliv og have funktioner, der sikrer, at der er et byliv også efter kontortid. Det er fedt for de virksomheder, der får eksklusive rammer og god udsigt, men der skal være den demokratiske kvalitet i byggeriet, der gør, at alle har mulighed for at nyde udsigten.

Det er området, der er indtegnet på kortet her, der er omfattet af de nye krav til højhusbyggerier. Illustration: Aarhus Kommune

Annonce

Højt - men ikke for enhver pris

Selv om der i byrådet er stor opbakning til, at området syd for Dokk1 egner sig til høje huse - primært til kontorer og andet erhverv - betyder det ikke, at der nu bare er frit slag for bygherrerne. - Vi skal ikke have høje huse for enhver pris. Det, vi gør nu, er, at stille krav til kvaliteten, så det bliver kvaliteten, der afgør, hvilke projekter der skal fremmes. Og sammenhængen med de øvrige høje huse. Hvis vi behandler ansøgningerne enkeltvis, ender det med, at vi får et dårligt kludetæppe af høje huse. Vi skal se dem i en sammenhæng, siger rådmanden. Også hensynet til sigtelinjerne mod vigtige elementer i bybilledet som domkirketårnet og rådhustårnet bliver et afgørende element i vurderingen af højhusprojekter. De må ikke ligge i vejen for vigtige kig gennem byen. - Vi har set byggerier, hvor vi først, når de står der, ser, at der er problemer i forhold til vigtige sigtelinjer i byen. Det skal vi undgå i fremtiden, siger Kristian Würtz.

Annonce

Borgermøde